# ЗАКЛУЧОЦИ

* Анализирајќи го изборното законодавството може да се заклучи дека истото не обезбедува систематизиран и заокружен приод кон остварувањето на правото на учество на лицата со хендикеп во политичкиот и јавниот живот, на еднаква основа со другите.
* Националното законодавството е рестрективно во остварувањето на избирачкото право за лицата со попреченост, особено во остварувањето на ова право од страна на лицата со интелектуална попреченост.
* Изборниот Законик не го предвидува принципот на еднаквост и недискриминација, како ни институтите на соодветно приспособување и универзален дизајн.
* Одреден број на граѓани со попреченост кои се сместени во институциите, домовите за возрасни лица, здравствени домови и институции, не можат да го остварат своето избирачко право. Вака поставената одредба во законодавството треба да биде изменета и усогласена со Конвенцијата за правата на лицата со хендикеп, при што на секој еден граѓанин сместен во институции и во здравствен дом, како и дом за возрасни, ќе му се овозможи непречено уживање на избирачкото право.
* Не постои законска обврска политичките партии, радиодифузните друштва и другите регулаторни тела да бидат одговорни и да покренат активни мерки со цел да се овозможат лицата со попреченост да имаат пристап до информациите за политичките дебати, кампањите и настаните кои спаѓаат во нивниот домен на делување.
* Политичките партии многу слабо ја познаваат Конвенцијата за правата на лицата со попреченост и не се запознати со обврските кои произлегуваат од неа, што придонесува кон тоа програмите да го опфаќаат застарениот медицинско-дефектолошкиот пристстап кон гледање на попреченоста.
* Не постои практика политичките партии да ги едуцираат своите членови, на сите нивоа, за прашањето на пореченоста.
* Не постојат контунирани кампањи за промоција на прашањето на попреченоста од страна на изборните органи и останатите актери во политичкиот и јавниот живот што престваува сериозен недостаток во бробата против стеротипите со кои се соочуваат граѓаните со попреченост.
* Јавноста има различни негативни перцепции за лицата со попреченост, а посебно ранливи се жените со попреченост. Најприфатливи за јавноста се мажите со телесна попреченост како носители на јавна функција и тоа за нив би гласале само за функцијата градоначалник. Како се зголемува функцијата од локално на национално ниво, така поддршката за канидатите со попреченост опаѓа, што е сериозен проблем во борбата против стереотипите дека лицата со попреченост нема да бидат способни да ја извршат функцијата пратеник или претседател на државата.
* Улогата на Интер-Партиската Парламентарна Група во Собранието во промовирањето на прашањето на попреченоста треба да се зјакне во поставувањето на ова прашање повисоко на политичката агенда

# ПРЕПОРАКИ

* Унапредување и усогласување на националното законодвство со Конвенцијата за првата на лицата со попреченост
* Потребно е воведување на афирмативни мерки како што се „квотен систем“ во комбинација со „празна столица“ за забрзано вклучување на лицата со попреченост во политичкиот и јавниот живот, земајќи ја предвид и родовата застапеност.
* Вклучување на лице со попреченост во составот на Државната изборна комисија; еден член од надворешните експерти треба да биде лице со попреченост.
* Потребни се измени на Изборниот законик во насока на негово усогласување со КПЛП, како и овозможување на гласање за лицата кои се сместени во институциите, како и психијатриските болници.
* Преземање на системски мерки со кои ќе се овозможи секоја изборна кампања да биде дизајнирана и спроведена на пристапен и достапен начин за лицата со попреченост. Печатените материјали за изборите потребно е да бидат изработени во сите пристапни форми согласно потребите на лицата со различна попреченост.
* Воведување на критериум за пристапност и достапност на гласачкото место, во рамките на Изборниот законик.
* Измена на Законот за медиуми, Закон за aудио и аудиовизуелни медиумски услуги, во насока на воведување на анти-дискриминациска клаузула, *inter alia* врз основ на попреченост.
* Неопходно е да се зголеми свесноста и да се обезбеди соодветна обука на Државната изборна комисија и Општинските изборни комисии во областа на комуникација и пристап кон лицата со попреченост во изборниот процес.
* Континуирано да се работи на подигнување на свеста кај граѓаните со попреченост за идентификување и пријавување на случаи на дискриминација при користењето и остварувањето на своето право на глас.
* Поттикнување на меѓу-партиската соработка со цел осигурување на застапеноста на попреченоста на политичката агенда.
* Треба да се зголеми спектарот на прашања за кои лицата со попреченост се консултирани и вклучени, и да се оди подалеку од само практикување на правата од социјална и здравствена заштита, како и да опфаќа донесување одлуки не само на локално, туку и на национално ниво.